**Tor-Kristian Karlsen** (født 15. juni 1975) er en norsk fotballspeider- og leder.

Han har jobbet som speider for Grasshopper Club Zürich (1996-1998), Watford FC (1998-2000), Bayer Leverkusen (2000-2004), Hannover 96 (2004-2006), og FK Zenit St. Petersburg (2006-2008).

I september 2008 ble han ansatt som sportsdirektør i Fredrikstad FK, hvor han skrev under en fireårskontrakt med gyldighet fra 1. november. Allerede 22. januar 2009 trakk Karlsen seg fra stillingen, etter uenigheter om strategi og veien videre med blant annet hovedtrener Anders Grönhagen..

12. mars 2012 ble Karlsen annonsert som ny sportsdirektør i AS Monaco. 10. september 2012 kunngjorde klubben at Karlsen var forfremmet til jobben som administrerende direktør. Da Karlsen ble ansatt i Monaco lå klubben sist på nivå 2, men da Karlsen av personlige årsaker trakk seg i januar 2013 ledet klubben serien. I løpet av 2013 kjøpte klubben spillere for halvannen milliard og ble en europeisk toppklubb.

I mai 2016 ble det kjent at han var ansatt som sportsdirektør i den israelske toppklubben Maccabi Haifa. I mai 2017 ble det kjent at Karlsen avsluttet arbeidsforholdet med Maccabi Haifa.

3. august 2017 ble Karlsen presentert som sportslig leder for IK Start. Etter i underkant av to måneder i klubben bestemte han sammen med det øvrige i Start-styret å sparke daværende hovedtrener, Steinar Pedersen. Etter 2019-sesongen ga han seg i klubben.

I tillegg til hans direkte engasjement i fotballen har Karlsen jobbet frilans for TV 2, BBC, Nettavisen, FIFA Magazine, SportBild, Neue Zürcher Zeitung, The Independent The Times, Four Four Two, The Guardian, ESPN og Josimar som fotballekspert og analytiker.

I 2020 lanserte han sammen med Frode Lia, Aleksander Schau og Thomas Aune, nett-TV-kanalen *Fotball.TV*.

Referanser
----------

1. ↑  «Arkivert kopi». Arkivert fra originalen 5. august 2016. Besøkt 10. september 2012.
2. ↑  Simensen, Joakim (21. september 2008). «Talentspeider Tor-Kristian Karlsen blir ny sportssjef i FFK». *Fredriksstad Blad* **(norsk)**. Besøkt 1. september 2022.
3. ↑  «FFK-Karlsen trekker seg». *www.vg.no*. Besøkt 1. september 2022.
4. ↑  AS, TV 2 (30. januar 2009). «Karlsen: - Derfor forlot jeg Fredrikstad». *TV 2* **(norsk)**. Besøkt 1. september 2022.
5. ↑  «Arkivert kopi». Arkivert fra originalen 21. juli 2012. Besøkt 13. mars 2012.
6. ↑
7. ↑  «Arkivert kopi». Arkivert fra originalen 18. januar 2013. Besøkt 10. september 2012.
8. ↑  AS, TV 2 (11. mai 2016). «Blir sportsdirektør igjen: Tor-Kristian Karlsen er klar for ny klubb». *TV 2* **(norsk)**. Besøkt 1. september 2022.
9. ↑  AS, TV 2 (10. mai 2017). «Bekreftet: Tor-Kristian Karlsen forlater Maccabi Haifa». *TV 2* **(norsk)**. Besøkt 1. september 2022.
10. ↑  «Se presentasjonen av Karlsen». *Start*. Besøkt 1. september 2022.
11. ↑  «Karlsen presentert som sportssjef: - Veldig stas å være i Start». *www.aftenposten.no*. Besøkt 1. september 2022.
12. ↑  «Sparket Pedersen ut mot Start-sjef: – Virker forutbestemt». *www.vg.no*. Besøkt 1. september 2022.
13. ↑  «Takk for innsatsen, Tor-Kristian». *Start*. Besøkt 1. september 2022.
14. ↑  NTB. «Fotballprofiler lanserer ny TV-kanal». *kampanje.com*. Besøkt 12. august 2022.

Eksterne lenker
---------------

* Tor-Kristian Karlsen's blogg Arkivert 24. september 2011 hos Wayback Machine. on TV2 Sporten